สินเชื่อโตเร็วเงินเริ่มตึงตัวศก.พุ่งวีเชฟ
สินเชื่อเติบโตอย่างโดดเด่น ส่งผลสภาพคล่องตึงตัว
26 เม.ย. 2555

สินเชื่อเติบโตอย่างโดดเด่น ส่งผลสภาพคล่องตึงตัว
บริษัทศูนย์วิจัยกสิกรไทย ออกบทวิเคราะห์ว่า งวดสิ้นเดือน มี.ค. ยอดเงินให้สินเชื่อแก่ลูกหนี้สุทธิของ 14 ธนาคารพาณิชย์ไทยมีจำนวน 7.76 ล้านล้านบาท เพิ่มขึ้น 1.49 แสนล้านบาท จากสิ้นเดือน ก.พ.ที่ผ่านมา
ด้านยอดเงินฝากมีจำนวน 7.72 ล้านล้านบาท เพิ่มขึ้น 2.62 แสนล้านบาท จาก 7.45 ล้านล้านบาท
สภาพคล่องของธนาคารพาณิชย์ไทยในเดือน มี.ค.ที่ผ่านมา พบว่า เริ่มตึงตัวขึ้นเล็กน้อยจากการเติบโตของสินเชื่อที่นำเงินฝากรวมกับตราสารหนี้ที่ออกและเงินกู้ยืม โดยอัตราส่วนสินเชื่อรวมต่อเงินฝากรวมกับตราสารหนี้ที่ออกและเงินกู้ยืม ปรับเพิ่มขึ้นจากเดือนก่อนหน้ามาอยู่ที่ 86.96% เพิ่มขึ้นจากสิ้นเดือน ก.พ. ซึ่งอยู่ที่ 86.40%
สินทรัพย์สภาพคล่องในงบดุลมีจำนวน 2.43 ล้านล้านบาท ลดลง 5.25 หมื่นล้านบาท อันเป็นผลจากการปรับลดลงของเงินลงทุนสุทธิในตลาดเงินระยะสั้น 
ด้านความต้องการสินเชื่อของทุกภาคส่วนยังเติบโตได้อย่างต่อเนื่อง ความต้องการสินเชื่อของภาคธุรกิจขนาดใหญ่ รวมถึงธุรกิจเอสเอ็มอีเพื่อใช้เป็นเงินทุนหมุน เวียนและเพื่อการลงทุนระยะยาว ในทิศทางที่สอดคล้องกับการฟื้นตัวรูป VShaped ของเศรษฐกิจไทย ขณะเดียวกันความต้องการสินเชื่อรายย่อย โดยเฉพาะสินเชื่อเช่าซื้อรถยนต์ยังเติบโตได้ต่อเนื่อง